dh-unibe/image-text_koenigsfelden-charters-post-1500 huggingface dataset:
Ich, Petˀ von Torbˀg, ✳ ✳ dˀ hˀtzegon von Oͤster₎, minˀ gnêdigen hˀren, houtpman
un̄ lantvogt ✳ ze Swaben, ✳ ze Ergow ✳ un̄ in Thurgew, ✳ tuͦn kunt umb den
acker, dˀ da stosset an den burg graben ze Habspurg, den Ruͤdi Engelman
buwet un̄ gehoͤret in daz burglehen ze Habspurg un̄ dˀ egen̄̄ minˀ hˀschaft
von Oͤster₎ ledig ✳ worden ist von Heintzlin, seligen, dem Truchsetzen von
Wildegg, daz ich da in namen un̄ an statt dˀ vorgen̄̄ minˀ hˀren von
Oͤster₎ von des gewaltes wegen, so si mir in solichen un̄ noch meren
sachen empholhen un̄ geben ✳ hant, den vorgen̄̄ ackˀ mit aller
zuͦgehoͤrde ✳ vˀlihen han ✳ dem vesten manne Cuͦnraten von Wolen
ze ✳ einem rechten lehen inne ze habende un̄ ze niezzende, als
landes ✳ un̄ lehens recht ist, un̄ lihe im ouch wizzenclich mit
disem brief in dem namen, als da vor, waz ich im von recht
daran lihen sol, ✳ doch unvˀgriffenlich den obgen̄̄ minen hˀren von
Oͤster₎ un̄ iren erben ✳ an allen iren rechten, die si billich daran
haben sullent, ane gevˀde, ✳ mit urkùnde ditz briefs, der besigelt ist mit minem anhangendem insigel un̄ geben ze
Baden, an sunnentag nach unsrˀ frowen tag ze dˀ liechtmes,
nach gots geburt tusent drùhundtˀ un̄ sechtzigē jaren un̄
darnach in dem achtoden jare. ✳
Kgsf. 342
Königsf. 342
umb ein aker an der burghalden graben
zu Hapspurg
K
B ✳ 27 ✳
1368
um̄ j acker by Hapspùrg ✳ hort
ins lechen ✳
Staatsarchiv
AARGAU